2018-10-24 at 12:25
Dit is eerstens nie dagga nie. Dit is Kannabis. In jou verstand/brein is daar ‘n stelsel bekend as die die Endokannoboïde stelsel wat verantwoordelik is vir die effektiewe funksionering van jou senustelsel en immuniteit stelsel. Die ekso-kannaboïdes van kannabis versterk dit met die gevolg dat dit meer as 700 siektes kan regstel. Gaan doen eers navorsing voordat u hierdie wonderlike medisyne afkraak. Dit is as medisyne gebruik oor duisende jaar. Die hooggeleerdes in aptekerswese is bekommerd dat hulle verlies gaan lei deur pasiënte wat hul eie medisyne kan maak. Sedert dit gewettig is in sekere state van Amerika is daar al meer as 16 miljoen dollar se verliese gelei deur die aptekerswese.
2018-10-24 at 12:34
Jy is reg. Ek rook nie en gebruik dagga-olie al vir lank. Dit werk vir my en my spesifieke kwale. Om die skrywer te kan bekostig raak feitelik onmoontlik. En hier is ek. 'n Onverslaafde nugterdenke mens.
2018-10-24 at 21:45
Ek dink jy het nie 'n idee waarvan jy praat nie, die ding is groter as wat jy dink dit is. Dit gaan nie net oor om 'n klomp dagga-koppies happy te hou sodat hulle kan rook sonder om toegesluit te word nie, dit vorm alles om die wettige verklaring van hemp wat dit alles kan gebruik word soos om grondbesoedeling te verminder; doen navorsing daaroor, moet nie net bly op die standpunt van dagga is gagga nie, dis oumensstories.
Ek is uit Nederland. Ons het al jarelange ervaring met vrye dagga. Nie die skokkende berigte oor mense wat ly onder hierdie dwelmmiddel. Alkohol en tabak is ongesonder as dagga. Ons het ook ervaring met kontrole vir die kwaliteit met hierdie dwelmmiddel. En jy weet nou ook watter mense gebruik en jy kan preventief werk vir mensen wat nie dagga kan verdra nie.
2018-10-28 at 10:22
Ek lees die artikel en sien net 'n eensydige oogpunt. Wat van bv my broer wat COPD het, net twee jaar gegee word om te lewe en op intensiewe doktersbehandeling, op 18 maande weke in hospitaal lê want mediese behandeling werk nie, longkapasiteit onder 16%, begin dagga-olie te gebruik en ons is amper drie jaar verder. Net met standaard mediese behandeling was hy al dood. So nou my vraag hoekom net afskiet, hoekom net wil weggooi. Is daar nie net soveel potensiële mediese gevare met bv chemo nie? Hoekom nie begin navorsing doen en dit dan wetlik en gereguleerde beskikbaar stel of is dit dalk dat dit 'n werkende goedkoper alternatief is wat nie in die bestaande mediese besigheidsmodel pas nie?
Ek is verstom dat 'n persoon wat gekwalifiseer is in joernalistieke opleiding kan wegkom met so 'n ongebalanseerde, eensydige, subjektiewe, ongefundeerde teks. Geen statistiek in die sge absolute feite nie - dis “sweeping statements” op die heel ergste vlak. Dis werklik skokkend dat so 'n eenogige siening selfs net gepubliseer word. Ek sou nie eers aandag aan hierdie artikel op 'n persoonlike Facebook-bladsy gee nie, so swak is dit. Dit gee amper waarde aan Trump se definisie van fake news. Nee wat. Die lesers verdien beter navorsing, balans, neutraliteit, motivering en objektiwiteit.
Sjoe! Die heen en weer geraas is gevaarlik en bereik of motiveer eintlik min. Dawie is reg, kannabis is gevaarlik, veral vir die jong brein. Kannabis kan 'n psigotiese siekte veroorsaak of 'sneller' - 'n feit en wetenskaplik behoorlik bewys. Dawie se brief is eensydig en bespreek nie die moontlike voordele van kannabishandel en moontlike terapeutiese winste nie. Ek dink nie Dawie het probeer om die om beide kante van kannabisproblematiek op te skryf nie. Ek is ook bekommerd oor wat regtig die gesprek motiveer. Hoeveel gaan dit oor geld, wins maak en die jag na rykdom? Ons sal moet mooi dink oor 'ekonomiese groei' as 'n bate vir ons land, maar miskien dan ten koste van ons jeug se gesondheid en die gemeenskap se 'well-being' as 'n geheel. As kannabis kan waarde toevoeg tot gesondheidsorg dan baklei ek daarvoor. Daar is tog twee hoofstrome: Een, die gebruik van kannabis sosiaal vir die effek van intoksikasie; die dwelm-effek. In hierdie debat kom die moeilike waarde-argumente. Die mens se reg om sy eie tradisie en kultuur te beoefen weeg swaar en dit is goed! Of die reg tot tradisie en kultuurpraktyk 'swaarder' weeg as die gemeenskaplike 'goed' is 'n waarde-argument. Hierdie waarde-argument op die tafel moet versigtig, in diepte en met buigsame bereidwilligheid aan albei kante benader en opgelos word. Ons moet tog versigtig wees vir die emosionele ontaarding van die gesprek. Die wêreld verander, die wetenskap leer ons nuwe dinge en ons moet weer dink oor ons eie langtermyn welstand. Ons weet nou kannabis kan ernstig nadelig wees, dit ten spyte van die 'honderde' wat dit gebruik sonder probleme. En twee, die medisinale gebruik. Kannabis het waarskynlik groot voordele en winste en dit moet nagevors word. Ek is die eerste wat kannabis medisinaal sal gebruik as die middel deur al die nodige middelontwikkelingsfases gegaan het. Kyk wat het met morfien gebeur - die ongelooflike middel (morfien) wat pyn suksesvol kan behandel. Ons in medisyne wat sorg vir sterwende pasiënte kan nie sonder die middel nie. Aan die ander kant die voortspruitende heroïenverslaafde. Kannabis sal die pad moet stap wat alle potensiële positiewe chemiese molekules moet stap voordat dit voorgeskryf kan word. Die middele sal ook dan beheer moet word soos die ander verslawende middels in gebruik. Alle middels in die apteek, veral die verslawende middels, word wetenskap ontwikkel en getoets vir effektiwiteit en veiligheid voordat die geneesheer dit kan gebruik. Ek is altyd bekommerd oor 'n 'natuurlike' produk wat medisinaal vir baie kwale en pyne werk. Onthou morfien is ook 'n natuurlike produk. Om die rou produk vrylik beskikbaar te maak vir sosiale gebruik is gevaarlik vir sommige kwesbare mense en veral ons jong mense. Ons hospitale kry baie swaar onder die las van dwelmverwante siektes. Ons gemeenskap kry baie swaar onder die gevolge van dwelmmisbruik. Kannabis is nie 'n onskuldige produk nie. 'n Moontlike ekonomiese wins, maar waarskynlik 'n bio-psigo-sosiale las. Indien ons Medisynebeheerraad na deeglike wetenskap (effektiwiteit en veiligheid) die middel beskikbaar stel om menslike lyding te versag sal ek die eerste wees om die gekontroleerde, effektief bewysde middel te gebruik. Kom ons probeer om die wêreld 'n beter plek te maak. Kom ons dink baie versigtig oor die dinge wat werklik die moeite werd is om te doen - naastediens.